2019. február 17., évközi 6. vasárnap | Mindszenti Plébánia
2019. február 18. Hirdetésadmin
Február 20-án, szerdán fél 4-kor, Ternyák Csaba érsek úr megáldja a Vörösmarty katolikus iskolához tartozó, kívül-belül megújult óvodát. Az óvoda ez alkalommal, Szent Rita nevét veszi fel. Az óvoda ünnepélyes megáldása után, du. 5 órai kezdettel, a Keresztény Pedagógiai Műhely keretében érsek atya előadást tart, a Millenniumi Teremben pedagógusoknak.
Jövő vasárnap, február 24-én, a katolikus iskolák javára országos gyűjtés lesz a szentmisék alatt.
A Versbarátok Köre Reményik Sándor-estet tart a Mindszenti plébánia Millenniumi Termében február 23-án, 16 óra kor. Szeretettel várják a verskedvelőket.
Február 25-én, hétfőhöz egy hétre a Mindszenti Plébánia Egyházközségi Képviselőtestületének költségvetés- és számadási gyűlése lesz. Kérjük a képviselőtestület tagjait szíveskedjenek részt venni az ülésen, ami este 6 órakor kezdődik, a plébánia Disztermében.
Autóbuszos zarándoklatot szervezünk Pió atyához július 15-től 21-ig, 7 nap, 140.000 forint + 40.000 költőpénz (belépők és egyebek). Jelentkezni 40 000.- Ft befizetésével minél előbb a plébánia irodában. Részletes program a templom bejáratánál.
Idén is lesz nyári HITTANTÁBOR. A tábor ideje: 2019. július 1. (hétfő) – július 5. (péntek). Helye: Abádszalók, Kolping-ház. Részvételi díj gyermekenként: 11 000.- Ft + 3 000.- Ft útiköltség. Alsó korhatár: akik már voltak elsőáldozók. Jelentkezési lap a Hitoktatóktól, a sekrestyében vagy a plébánia irodában kérhető.
← 2019. február 3., évközi 4. vasárnap	2019. február 24. →